Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: szabályait a 46/2004. (III. 18.) Korm. rendelet tartalmazza. A számhordozás megtagadására a kormányrendelet 5. § (9) bekezdésében foglalt esetekben kerülhet sor.
Paragraph Index: 160

szabályait a 46/2004. (III. 18.) Korm. rendelet tartalmazza. A számhordozás megtagadására a kormányrendelet 5. § (9) bekezdésében foglalt esetekben kerülhet sor. A hozzájáruló nyilatkozat megtételére az elõfizetõ jogosult, mert az információs önrendelkezési jog õt illeti meg a saját személyes adatai tekintetében. Ezt az alkotmányos alapjogot nem gyakorolhatja helyette a hírközlési szolgáltató alkalmazottja, 2007/67/II. szám ezért a nyilatkozat megtételét sem vállalhatja át az elõfizetõ helyett. A nyomtatvány hozzájáruló nyilatkozata az elõfizetõ elõzetes megkérdezése nélkül, az elõfizetõ kifejezett, egyértelmû és önkéntes nyilatkozata nélkül nem érvényes. (1286/A/2006) A korábbi évekhez hasonlatosan érkeztek beadványok a cellainformációkkal összefüggõ adatkezelések tárgyában is. A mobil távközlési szolgáltatók a szolgáltatás nyújtása során kezelik a cellainformációkat, mely lehetõséget ad a SIM-kártya földrajzi helyzetének meghatározására. A meghatározás pontossága a kártya helyzetétõl függ, néhány métertõl néhány kilométerig terjedhet. Több esetben kérték a biztos állásfoglalását (szolgáltatók, munkáltatók, munkavállalók) arra vonatkozóan, hogy a cellainformáció felhasználható-e arra, hogy ezáltal a munkáltató a munkavállaló helyzetét meghatározza. A biztos állásfoglalásában meghatározta azokat a garanciákat, amelyek mentén az úgynevezett flottakövetõ szolgáltatást a munkáltató igénybe veheti a távközlési szolgáltatótól. Az állásfoglalások részletes ismertetése a munkáltatók adatkezelésérõl szóló fejezetrészben található. Internet Az elmúlt évben az elõzõ évekhez képest az internetet érintõ beadványok számának növekedése lelassult. Azonban a panaszok száma így is magas, és ennek továbbra is elég jelentõs részét teszik ki a kéretlen elektronikus levelekre vonatkozó beadványok. A világháló használata egyre inkább elterjedté válik az állampolgárok körében; az internet sokrétûsége és változatossága visszatükrözõdik az ügyek sokszínûségén. A régi ügycsoportok – mint például a fórumok adatkezelése – mellett megjelentek újabb beadványtípusok, így például a közösségépítõ weboldalak adatkezelésével vagy az IP-cím szolgáltató általi ellenõrzésével kapcsolatos ügyek. Idén is sok panasz érkezett az internetes fórumokkal kapcsolatban, amelyek újfent a szabad véleménynyilvánítás, illetve a személyhez fûzõdõ jogok ütközésével összefüggõ kérdéseket vetettek fel. Egy võfély beadványában azt sérelmezte, hogy a www.mennyegzo.hu internetes portál fórumán személyes adatait nyilvánosságra hozták, és tiltakozása ellenére is használták. Az adatkezelõ arra hivatkozva nem akarta törölni az adatokat a hozzászólásokból, hogy ezzel a szabad véleménynyilvánítás sérülne. Az adatvédelmi biztos válaszában kifejtette, hogy a vélemény, értékítélet kifejezése nem adatvédelmi kérdés, ez a szabad véleménynyilvánítás körébe tartozik. Ezért adatvédelmi szempontból nincs jelentõsége annak, hogy egy vélemény jó vagy rossz, kellemes vagy kellemetlen az egyénre nézve. Az információs önrendelkezési jog megillet bárkit, így a kritikával illetett és a kedvezõ véleményt kapott egyént is. Az interneten bárki közzéteheti véleményét, a szabad véleménynyilvánításhoz fûzõdõ alkotmányos alapjog biztosítja számára, hogy véleményét bárhol, bármilyen fórumon szabadon elmondja és terjessze, de más alkotmányos alapjogok által kijelölt határok között. Többek között védendõ érték a magánszféra, amelybe az egyén személyiségi jogai, becsülete, magántitka és személyes adatai is beletartoznak, vagyis az érintett nemcsak az adatvédelmi törvényben, hanem a Polgári Törvénykönyvben (továbbiakban: Ptk.) biztosított jogérvényesítési lehetõségeivel is élhet, sõt felmerülhet a büntetõjogi felelõsségre vonás is (becsületsértés, rágalmazás, vagy visszaélés személyes adattal). (192/A/2006) Több panaszos kifogásolta, hogy kérésük ellenére egyes honlapok fórumairól nem törlik regisztrációjukat (nicknevet), illetve

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes